
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 88 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 200248/13.9.2006 (ΦΕΚ 
1418/Β/26.9.2006) κοινής απόφασης του Υπουργού 
Οικονομίας και Οικονομικών και του Υφυπουργού 
Απασχόλησης και Κοινωνικής Προστασίας σχετι¬ 
κά με το Πρόγραμμα Επιχορήγησης Νέων Ελεύ¬ 
θερων Επαγγελματιών (ΝΕΕ) ατόμων ηλικίας 18 - 
64 ετών, το οποίο εντάσσεται στο Μέτρο 3, του 
Άξονα 2, του Ε.Π. «Απασχόληση και Επαγγελμα¬ 
τική Κατάρτιση» ευπαθών κοινωνικών ομάδων... 1 
Καθορισμός προϋποθέσεων, διαδικασίας και δικαιο- 
λογητικών για την ταξινόμηση Φορτηγών Αυτοκι¬ 
νήτων Ιδιωτικής Χρήσης σε κατηγορίες φυσικών 
ή νομικών προσώπων σύμφωνα με τις διατάξεις 
της παρ. 7 του άρθρου 10 του ν. 2898/2001 (ΦΕΚ 


71 Α'). 2 

Καθορισμός αριθμού ατόμων που θα ασχοληθούν 
στη Ν.Α. Μεσσηνίας με σύμβαση μίσθωσης έρ¬ 
γου. 3 

Παράταση και συμπλήρωση των προγραμμάτων από¬ 
κτησης εργασιακής εμπειρίας (δίαρο): 1) στις Υπη¬ 
ρεσίες του Οργανισμού Απασχόλησης Εργατικού 
Δυναμικού (Ο.Α.Ε.Δ). 2) στο Υπουργείο Ανάπτυξης 
και σε εποπτευόμενους Φορείς του. 4 


ΑΠΟΦΑΣΕΙ Σ 

Αριθμ. 200852 (1) 

Τροποποίηση της υπ’ αριθμ. 200248/13.9.2006 (ΦΕΚ 1418/ 
Β/26.9.2006) κοινής απόφασης του Υπουργού Οικο¬ 
νομίας και Οικονομικών και του Υφυπουργού Απα¬ 
σχόλησης και Κοινωνικής Προστασίας σχετικά με το 
Πρόγραμμα Επιχορήγησης Νέων Ελεύθερων Επαγ- 
γελματιών (ΝΕΕ) ατόμων ηλικίας 18 - 64 ετών, το 
οποίο εντάσσεται στο Μέτρο 3, του Άξονα 2, του 
Ε.Π. «Απασχόληση και Επαγγελματική Κατάρτιση» 
ευπαθών κοινωνικών ομάδων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του π.δ/τος 63/2005 «Κωδικοποίηση 


30 Ιανουάριου 2007 
της νομοθεσίας για την Κυβέρνηση και τα Κυβερνητικά 
Όργανα» (98/Α'). 

2. Τις διατάξεις του π.δ/τος 368/89 «Οργανισμός του 
Υπουργείου Εργασίας» (163/Α'), όπως ισχύει σήμερα. 

3. Τις διατάξεις του ν.δ/τος 212/69 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (112/Α'). 

4. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (258/Α'). 

5. Τ ις διατάξεις του άρθρου 29 του ν. 1262/1982 (70/Α') 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποίηση 
συναφών διατάξεων», όπως τροποποιήθηκε με τα άρθρα 
6 και 7 του ν. 1836/1989 (79/Α') και το άρθρο 6 του ν. 
2434/96 (188/Ά). 

6. Τις διατάξεις του ν. 2434/1996 (188/Α') «Μέτρα Πο¬ 
λιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

7. Την ισχύουσα Εθνική και Κοινοτική Νομοθεσία που 
αφορά την υλοποίηση και διαχείριση προγραμμάτων. 

8. Την υπ’ αριθμ. 224050/22.6.2006 απόφαση ένταξης 
πράξης της Γ ενικής Γ ραμματείας Διαχείρισης Κοινοτι¬ 
κών και Άλλων Πόρων περί ένταξης στο μέτρο 3 του 
άξονα 2 του Ε.Π. «Απασχόληση και Επαγγελματική Κα¬ 
τάρτιση», με συγχρηματοδότηση 75% από το Ευρωπαϊκό 
Κοινωνικό Ταμείο. 

9. Την έγκριση ένταξης στο Πρόγραμμα Δημοσίων 
Επενδύσεων (ΠΔΕ) 2006 στη Σ.Α.Ε. - 034/3 - η οποία μας 
γνωστοποιήθηκε με το υπ’ αριθμ. 29810/ΔΕ4468/17.7.2006 
έγγραφο της Διεύθυνσης Δημοσίων Επενδύσεων του 
Υπουργείου Οικονομίας και Οικονομικών - του Προγράμ¬ 
ματος επιχορήγησης Νέων Ελεύθερων Επαγγελματιών 
(ΝΕΕ) ατόμων, ηλικίας 18 έως 64 ετών στο πλαίσιο του 
Άξονα 2, Μέτρο 3 του Ε.Π. «Απασχόληση και Επαγγελ¬ 
ματική Κατάρτιση» Ευπαθών Κοινωνικών Ομάδων (αριθ. 
έργου 2006ΣΕ03430143). 

10. Την υπ’ αριθμ. 200248/13.9.2006 (ΦΕΚ 1418/Β/ 
26.9.2006) κοινή απόφαση του Υπουργού Οικονομίας 
και Οικονομικών και του Υφυπουργού Απασχόλησης και 
Κοινωνικής Προστασίας. 

11. Την υπ’ αριθμ. 3100/24.10.2006 απόφαση του Δ.Σ. 
του Ο.Α.Ε.Δ. με την οποία αποφασίστηκε η τροποποίη¬ 
ση και αντικατάσταση της υπ’ αριθμ. 200248/13.9.2006 
(ΦΕΚ 1418/Β/26.9.2006) κοινής απόφασης του Υπουρ¬ 
γού Οικονομίας και Οικονομικών και του Υφυπουργού 
Απασχόλησης και Κοινωνικής Προστασίας, η οποία 

μας διαβιβάσθηκε με το υπ’ αριθ. Β132788/26.10.2006 
έγγραφο της Υπηρεσίας Ειδικών Κοινωνικών Ομάδων 
του Ο.Α.Ε.Δ. 

12. Την υπ’ αριθμ. 80030/19.4.2006 (501/Β') απόφαση 
του Πρωθυπουργού και του Υπουργού Απασχόλησης 
και Κοινωνικής Προστασίας «Ανάθεση αρμοδιοτήτων 
στον Υφυπουργό Απασχόλησης και Κοινωνικής Προ¬ 
στασίας». 

13. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000), όπως τροποποιή¬ 
θηκε και ισχύει σήμερα. 

14. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών». 

15. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 
ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/1995 (247/Α'), αποφασίζουμε : 

Την τροποποίηση και αντικατάσταση της υπ’ αριθμ. 
200248/13.9.2006 (ΦΕΚ 1418/Β/26.9.2006) προηγούμενης 
απόφασής μας σχετικά με το Πρόγραμμα Επιχορήγησης 
Νέων Ελεύθερων Επαγγελματιών (ΝΕΕ) ατόμων, ηλικίας 
18 έως 64 ετών, το οποίο εντάσσεται στο Μέτρο 3 του 
Άξονα 2 του Ε.Π. «Απασχόληση και Επαγγελματική Κα¬ 
τάρτιση» ευπαθών κοινωνικών ομάδων ως εξής: 

ΔΙΑΡΘΡΩΣΗ ΠΡΟΓΡΑΜΜΑΤΟΣ : 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Το Πρόγραμμα αφορά στην Επιχορήγηση δύο χιλιά¬ 
δων (2.000) Νέων Ελεύθερων Επαγγελματιών, για τη 
δημιουργία ατομικών και εταιρικών (Ο.Ε., Ε.Ε., Ε.Π.Ε., 
Συνεταιρισμοί, Κοινοπραξίες) επιχειρήσεων. 

2. ΔΙΑΡΚΕΙΑ - ΠΟΣΑ ΕΠΙΧΟΡΗΓΗΣΗΣ 

2.1 Η διάρκεια της επιχορήγησης για κάθε Ελεύθε¬ 
ρο Επαγγελματία που υπάγεται στο πρόγραμμα αυτό, 
καθορίζεται σε δώδεκα (12) μήνες από την ημερομηνία 
έκδοσης της σχετικής εγκριτικής απόφασης. 

2.2 Το βασικό ποσό επιχορήγησης για τα άτομα που 
εντάσσονται στο πρόγραμμα αυτό ορίζεται στα δεκαέξι 
χιλιάδες (16.000) Ευρώ. 

2.3 Από το ποσό αυτό προκαταβάλλεται το ποσό των 
4.000 ευρώ μετά την έκδοση της εγκριτικής απόφασης 
υπαγωγής στο πρόγραμμα. 

Το υπόλοιπο ποσό καταβάλλεται σε τρεις (3) ισόποσες 
τετραμηνιαίες δόσεις. 

Απαίτηση της πρώτης δόσης κατοχυρώνεται με τη 
συμπλήρωση τεσσάρων (4) μηνών από την έναρξη του 
προγράμματος. 

• Για την είσπραξη των επόμενων δόσεων, ο ΝΕΕ θε¬ 
μελιώνει δικαίωμα υποβολής αίτησης με τη λήξη κάθε 
τετραμήνου λειτουργίας της επιχείρησης. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

3.1. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες. 

3.2. Των Ανωνύμων Εταιρειών (Α.Ε.) 

3.3 Τ ων Επιχειρήσεων με τυχερά, ψυχαγωγικά ή ηλε¬ 
κτρονικά παιχνίδια, (εξαιρουμένων των πρακτορείων 
ΠΡΟΠΟ και ΛΟΤΤΟ που μπορούν να υπαχθούν στο 
πρόγραμμα). 

3.4 Τ ων Αστικών Μη Κερδοσκοπικών Εταιρειών. 

3.5. Των επιχειρήσεων που έχουν σύνθετο αντι¬ 
κείμενο δραστηριότητας και το ένα εξ αυτών πε¬ 


ριλαμβάνεται στις εξαιρέσεις της παρούσης παρα¬ 
γράφου. 

3.6. Των Ν.Ε.Ε. που έχουν υπαχθεί και επιχορηγηθεί 
από το 2001 και μετά: 

• από Πρόγραμμα Εθνικής Πολιτικής του ΟΑΕΔ για την 
Επιδότηση της Απασχόλησης Νέων Ελεύθερων Επαγ- 
γελματιών, ΑΜΕΑ, Απεξαρτημένων, Αποφυλακισμένων, 

• από Πρόγραμμα Επιδότησης της Απασχόλησης ΝΕΕ 
(κοινών ανέργων) ή από Πρόγραμμα απασχόλησης ΝΕΕ 
στον πολιτισμικό τομέα, 

• από Πρόγραμμα Επιδότησης της Απασχόλησης ΝΕΕ 
το οποίο υλοποιήθηκε στο πλαίσιο του Ε.Π. “ΚΑΤΑΠΟΛΕ¬ 
ΜΗΣΗ ΤΟΥ ΑΠΟΚΛΕΙΣΜΟΥ ΑΠΟ ΤΗΝ ΑΓΟΡΑ ΕΡΓΑΣΙΑΣ” 
ή στο πλαίσιο του Μέτρου 2.2 του Ε.Π. «ΑΠΑΣΧΟΛΗΣΗ 
ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ». 

3.7. Των επιχειρήσεων που έχουν το ίδιο αντικείμενο 
δραστηριότητας με επιχείρηση που σταμάτησε τη λει¬ 
τουργία της κατά το τελευταίο δωδεκάμηνο και ανήκε 
σε συγγενείς α' βαθμού εξ αίματος ή εξ αγχιστείας (γο¬ 
νείς, παιδιά, σύζυγοι, πεθεροί) και β' βαθμού εξ αίματος 
(αδελφοί, παππούδες) του /της ΝΕΕ. 

3.8. Των επιχειρήσεων που έχουν αγοραστεί ή μετα¬ 
βιβαστεί από α' και β' βαθμού συγγενείς εξ αίματος ή 
εξ αγχιστείας. 

3.9. Των επιχειρήσεων του Πρωτογενούς Τομέα. 

3.10. Των εποχικών επιχειρήσεων, εφ’ όσον αυτό προσ¬ 
διορίζεται στην Βεβαίωση έναρξης επιτηδεύματος και 
εφ’ όσον λειτουργούν τουλάχιστον επτά (7) μήνες το 
έτος. 

3.11. Των επιχειρήσεων με αντικείμενο δραστηριότητας 
την παροχή πνευματιστικών - αστρολογικών υπηρεσιών, 
καθώς και των γραφείων συνοικεσίων. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις για την υπαγωγή στο 
πρόγραμμα είναι: 

4.1 Ο ΝΕΕ να είναι ηλικίας 18-64 ετών, εγγεγραμμένος 
στα Μητρώα Ανέργων του Ο.Α.Ε.Δ με συμπληρωμένο 
το τυποποιημένο έντυπο εξατομικευμένης παρέμβασης, 
το οποίο θα είναι υπογεγραμμένο από τον Εργασιακό 
Σύμβουλο ή τον αρμόδιο Υπάλληλο και τον ίδιο 

4.2 Ο ΝΕΕ να έχει ωφεληθεί από Προγράμματα Ολο¬ 
κληρωμένων παρεμβάσεων για ανέργους μειονεκτουσών 
ομάδων που κινδυνεύουν με αποκλεισμό από την αγορά 
εργασίας στο πλαίσιο του Μέτρου 3, του Άξονα 2 του 
Ε.Π. «Απασχόληση και Επαγγελματική Κατάρτιση». 

4.3 Ο ΝΕΕ να έχει την Ελληνική Υπηκοότητα ή την 
Υπηκοότητα κράτους μέλους της Ε.Ε. ή να είναι Έλλη¬ 
νας Ομογενής και να απασχολείται νόμιμα στην Ελλάδα 
ή να είναι πρόσφυγας ή μετανάστης που έχει νόμιμη 
άδεια διαμονής. 

4.4 Η έναρξη επιτηδεύματος να έχει γίνει μετά την 
ολοκλήρωση του Προγράμματος που παρακολούθησε 
το άτομο στο πλαίσιο των ολοκληρωμένων παρεμβά¬ 
σεων. 

4.5 Ο Ν.Ε.Ε. να μην είχε επιχείρηση κατά το τελευταίο 
δωδεκάμηνο. 

4.6 Οι άρρενες άνω των 18 ετών να έχουν εκπληρώσει 
ή να έχουν νόμιμα απαλλαγεί από τις στρατιωτικές τους 
υποχρεώσεις και να διαθέτουν απολυτήριο ή νόμιμη 
απαλλαγή από αυτές. Εξαιρούνται της παραγράφου 
αυτής, οι έγγαμοι εφόσον η σύζυγός τους δεν εργάζεται 
καθώς και τα άτομα που δεν υποχρεούνται στρατιωτι¬ 
κής θητείας στον ελληνικό στρατό. 

4.7 Η κατάθεση της σχετικής αίτησης για υπαγωγή 
στο πρόγραμμα με όλα τα απαραίτητα δικαιολογητικά 
να έχει γίνει μέχρι και την 30.4.2007. 

Οι παραπάνω ημερομηνίες δεν ισχύουν σε περίπτωση 
που ο αριθμός των προβλεπόμενων θέσεων επιδότησης 
της απασχόλησης ΝΕΕ καλυφθεί νωρίτερα, οπότε το 
Πρόγραμμα διακόπτεται. 

4.8 Ο ΝΕΕ να απασχολείται αποκλειστικά στην επιχείρηση 
και να παρευρίσκεται κατά τους ελέγχους των αρμοδίων 
οργάνων του Ο.Α.Ε.Δ. Ειδικά για τους ΝΕΕ των οποίων το 
αντικείμενο δραστηριότητας της επιχείρησης τους υπο¬ 
χρεώνει σε εξωτερική εργασία, οι έλεγχοι των αρμοδίων 
οργάνων θα γίνονται μετά από συνεννόηση με τον ΝΕΕ. 

4.9. Ο ΝΕΕ μπορεί να αναπτύξει επιχειρηματική δρα¬ 
στηριότητα σε χώρο της κατοικίας του, μόνον εφ’ όσον 
πάσχει από παραπληγία ή τετραπληγία. 

Στην περίπτωση αυτή θα πρέπει ο χώρος να είναι 
κατάλληλα διαμορφωμένος και να υπάρχει πινακίδα με 
την επωνυμία και την δραστηριότητα της επιχείρησης, 
σε εξωτερικό σημείο της κατοικίας. 

4.10 Ο Ν.Ε.Ε., για οποιαδήποτε αλλαγή στη μορφή, τη 
λειτουργία, την επωνυμία, το αντικείμενο, τη διεύθυνση 
κλπ. της επιχείρησης, υποχρεούται να ενημερώνει νωρί¬ 
τερα την αρμόδια υπηρεσία του Οργανισμού. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

5.1 Για να υπαχθούν τα άτομα στο πρόγραμμα θα 

πρέπει: 

• Να προσκομίσουν Βεβαίωση του Υπεύθυνου Φορέα 
Υλοποίησης ότι ολοκλήρωσαν Πρόγραμμα Ολοκληρω¬ 
μένων Παρεμβάσεων στο πλαίσιο του Μέτρου 3 του 
Άξονα 2 του Ε.Π. «Απασχόληση και Επαγγελματική Κα¬ 
τάρτιση». 

• Να επανεγγραφούν στα Μητρώα ανέργων του 
Ο.Α.Ε.Δ μετά την ολοκλήρωση του προγράμματος που 
παρακολούθησαν. 

5.2. Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης. 

5.3. Βεβαίωση έναρξης δραστηριότητας της επιχεί¬ 
ρησης από την αρμόδια Δ.Ο.Υ., η οποία θα πρέπει να 
έχει ημερομηνία έναρξης επιτηδεύματος μετά την ολο¬ 
κλήρωση του Προγράμματος Ολοκληρωμένων Παρεμ¬ 
βάσεων. 

Σε περιπτώσεις που ο ΝΕΕ ασκεί την επαγγελματι¬ 
κή του δραστηριότητα σε εξωτερικούς χώρους (όπως 
αυτοκινητιστές -ταξί, μεταφορείς, πλανόδιοι πωλητές, 
πωλητές σε λαϊκή αγορά, ασφαλιστές) είναι δυνατό να 
υπαχθούν στο Πρόγραμμα, ακόμη κι αν η έναρξη δρα¬ 
στηριότητας γίνεται με έδρα την οικία του ΝΕΕ. 

5.4. Γ ια άρρενες που υποχρεούνται στρατιωτικής θη¬ 
τείας στον ελληνικό στρατό, ηλικίας από 18 ετών και 
άνω απαιτείται πιστοποιητικό στρατολογικής κατάστα¬ 
σης τύπου Β' το οποίο σύμφωνα με την υπ’ αριθμ. ΔΙΑ- 
ΔΠ/Α/5482/2005 κοινή απόφαση του Υφυπουργού Εσω¬ 
τερικών Δημόσιας Διοίκησης και Αποκέντρωσης και του 
Υπουργού Εθνικής Αμυνας εφόσον πρόκειται για έλληνα 
υπήκοο αναζητείται αυτεπάγγελτα από την αρμόδια για 
την έκδοση της διοικητικής πράξης Υπηρεσία. 

5.5. Φωτοτυπία του Δελτίου αστυνομικής ταυτότητας 
ή διαβατηρίου. 

6. ΥΠΑΓΩΓΗ ΕΤΑΙΡΙΩΝ - ΣΥΝΕΤΑΙΡΙΣΜΩΝ - ΚΟΙΝΟ¬ 
ΠΡΑΞΙΩΝ 

6.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 


Συνεταιρισμών ή Κοινοπραξιών, μπορούν να υπάγονται 
στο πρόγραμμα, εφόσον: 

• Συμμετέχουν ως εταίροι σε νεοϊδρυθείσα εταιρική 
επιχείρηση. 

• Προσκομίσουν καταστατικό σύστασης της Εταιρείας 
ή τουΣυνεταιρισμού ή της Κοινοπραξίας κλπ. 

• Απασχολούνται αποκλειστικά στην επιχείρηση οποιοσ¬ 
δήποτε μορφής εταιρικού σχήματος. 

6.2. Σε περίπτωση δημιουργίας νέας ετερόρρυθμης 
εταιρείας (Ε.Ε) είναι δυνατή η επιχορήγηση μόνο των 
ομόρρυθμων εταίρων. 

6.3. Σε εταίρους που δημιουργούν εταιρικά σχήματα 
η επιχορήγηση μπορεί να δοθεί το ανώτερο σε είκοσι 
(20) άτομα. 

7. ΕΚΔΟΣΗ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις θα εκδίδονται: 

α) Για το Νομό Αττικής (πλην Τ.Υ. ΟΑΕΔ Μεγάρων, 
Μαρκόπουλου, Ελευσίνας, Λαυρίου ,Παλλήνης και Γλυ¬ 
φάδας): 

• από το Γ ραφείο Εργασίας Ειδικών Κοινωνικών Ομάδων 
Αθηνών, εφ’ όσον πρόκειται για Άτομα με Αναπηρίες, 

• από τις Υπηρεσίες Απασχόλησης του ΟΑΕΔ (τα κατά 
τόπους Κέντρα Προώθησης της Απασχόλησης (ΚΠΑ), 
Τ.Υ, Γρ. Εργασίας), εφόσον πρόκειται για τις υπόλοιπες 
ευπαθείς κοινωνικές ομάδες, εκτός εκείνων που εμπί¬ 
πτουν γεωγραφικά στην αρμοδιότητα του Γ ραφείου 
Εργασίας Ειδικών Κοινωνικών Ομάδων Αθηνών και τα 
οποία θα εξυπηρετούνται από αυτό. 

β) Γ ια το Νομό Θεσσαλονίκης : 

• από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης όλα τα Ατομα με Αναπηρίες και οι 
ομάδες-στόχου που εμπίπτουν γεωγραφικά στην αρ- 
μοδιότητά του. 

• από τις Υπόλοιπες Υπηρεσίες του Ν. Θεσσαλονίκης 
οι ομάδες - στόχου (πλην των Α.Μ.Ε.Α) οι οποίες εμπί¬ 
πτουν γεωγραφικά στην αρμοδιότητά τους. 

γ) Γ ια τους Νομούς Αχαϊας, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας 
Ειδικών Κοινωνικών Ομάδων. 

δ) Γ ια όλους τους υπόλοιπους νομούς της Επικράτει¬ 
ας οι αποφάσεις θα εκδίδονται από τις κατά τόπους 
αρμόδιες Υπηρεσίες Απασχόλησης του ΟΑΕΔ. 

7.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε δεκαπέντε (15) 
ημερολογιακές ημέρες, από την ημερομηνία υποβολής 
της σχετικής αίτησης. 

7.3. Οι εγκριτικές αποφάσεις υπαγωγής και οι αποφά¬ 
σεις διακοπής του Προγράμματος, θα κοινοποιούνται 
στις αρμόδιες για την καταβολή της επιχορήγησης 
Υπηρεσίες του ΟΑΕΔ, στην Περ/κή Δ/νση, στην Διοί¬ 
κηση - Υπηρεσία Ειδικών Κοινωνικών Ομάδων, καθώς 
και στον ΝΕΕ. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

8.1. Δικαιολογητικά προκαταβολής: 

Για την καταβολή του ποσού της προκαταβολής, ο 
ΝΕΕ υποχρεούται να υποβάλει στην αρμόδια Υπηρεσία, 
αίτηση είσπραξης προκαταβολής, βεβαίωση φορολογι¬ 
κής ενημερότητας .τιμολόγιο που εκδίδεται σύμφωνα με 
το άρθρο 12 παρ.3 Προεδρικού Διατάγματος 186/92 ΚΒΣ 
και αριθμού τραπεζικού λογαριασμού, προκειμένου να 
του χορηγηθεί η προκαταβολή εντός 30 ημερολογιακών 
ημερών από την κοινοποίηση της εγκριτικής απόφα¬ 
σης. Η αρμόδια Υπηρεσία του Ο.Α.Ε.Δ. υποχρεούται να 

εκδώσει τη σχετική απόφαση καταβολής της επιχο¬ 
ρήγησης (για την προκαταβολή) εντός δεκαπέντε (15) 
ημερολογιακών ημερών από την ημερομηνία υποβολής 
της σχετικής αίτησης. 

8.2. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, 
εφ’ όσον: 

• Ο ΝΕΕ θα προσκομίσει παραστατικά στοιχεία λει¬ 
τουργικών και οργανωτικών δαπανών της επιχείρησης 
(εξοπλισμός, αγορές πρώτων υλών - εμπορευμάτων, 
ενοίκια, ΔΕΗ, απόδοση ασφαλιστικών ή άλλων εισφο¬ 
ρών) αντίστοιχα περίπου του ποσού της προκαταβολής 
καθώς και βεβαίωση φορολογικής ενημερότητας. 

• Ο αρμόδιος υπάλληλος του Ο.Α.Ε.Δ. συντάσσει έκ¬ 
θεση ελέγχου μετά από επιτόπια επίσκεψη στην έδρα 
της επιχείρησης, στην οποία θα αναφέρεταί: 

α) ότι το ποσό της προκαταβολής έχει επενδυθεί στην 
οργάνωση της επιχείρησης και ότι έχει δαπανηθεί στο 
σύνολό του ή όχι, 

β) ότι ο χώρος είναι κατάλληλα διαμορφωμένος για 
την λειτουργία της επιχείρησης και την ανάπτυξη της 
συγκεκριμένης δραστηριότητας (εξοπλισμός, εμπορεύ¬ 
ματα , υλικά κ.λπ.), 

γ) ότι υπάρχει σε εμφανές σημείο πινακίδα με την 
επωνυμία και την δραστηριότητα της επιχείρησης. 

Σε περιπτώσεις όπου η δραστηριότητα ασκείται σε 
εξωτερικούς χώρους (π.χ πωλητές σε Λαϊκή Αγορά, 
ασφαλιστές, αυτοκινητιστές, κλπ) και ο Ν.Ε.Ε έχει δη¬ 
λώσει ως έδρα την κατοικία του ο έλεγχος διενεργεί- 
ται στο τόπο όπου ασκείται η δραστηριότητα κατόπιν 
συνεννόησης με τον Ν.Ε.Ε. 

Στην περίπτωση που ο Ν.Ε.Ε έχει ως επαγγελματική 
έδρα την οικία του, λαμβάνεται υπόψη το 1/3 του συνό¬ 
λου των λειτουργικών δαπανών (ενοίκια, ΔΕΗ κλπ.). 

8.3 Δικαιολογητικά επιμέρους δόσεων: 

Για την καταβολή του ποσού των επιμέρους δόσεων, 
ο ΝΕΕ υποχρεούται να υποβάλλει: 

α) αίτηση είσπραξης της επιχορήγησης 

β) επικυρωμένο φωτοαντίγραφο του Βιβλίου Εσόδων 
- Εξόδων της επιχείρησης, στο οποίο θα φαίνεται ότι το 
σύνολο εσόδων-εξόδων που παρουσιάζονται, καλύπτει 
το ένα δεύτερο (1/2) τουλάχιστον του ποσού της δόσης 
(Η επικύρωση του φωτοαντίγραφου μπορεί να γίνει και 
στην Υπηρεσία με την προσκόμιση του πρωτότυπου). 

γ) Βεβαίωση φορολογικής ενημερότητας. 

Σημειώνεται ότι όσοι ΝΕΕ δεν υποχρεούνται να τηρούν 
στις επιχειρήσεις τους Βιβλία Εσόδων -Εξόδων θα πρέ¬ 
πει να προσκομίζουν στις Αρμόδιες Υπηρεσίες του ΟΑΕΔ 
παραστατικά εσόδων και εξόδων (τιμολόγια, αποδείξεις 
κλπ), συναφή με το αντικείμενο της επιχείρησης. 

8.4. Η αρμόδια Υπηρεσία του ΟΑΕΔ υποχρεούται να 
εκδώσει τη σχετική απόφαση καταβολής επιχορήγη¬ 
σης κάθε δόσης, εντός δεκαπέντε (15) ημερολογιακών 
ημερών από την ημερομηνία της σχετικής αίτησης του 
Ν.Ε.Ε για την καταβολή της επιχορήγησης. 

Σημειώνεται ότι για την καταβολή όλων των δόσεων 
θα προσκομίζεται από τον ΝΕΕ το τιμολόγιο που έχει 
εκδοθεί σύμφωνα με το άρθρο 12 παρ. 3 Προεδρικού 
Διατάγματος 186/92 ΚΒΣ και ο αριθμός τραπεζικού λο¬ 
γαριασμού. 

9. ΑΞΙΩΣΕΙΣ Ν.Ε.Ε. 

9.1. Αίτηση για την είσπραξη της επιχορήγησης: 

Η αίτηση με τα απαραίτητα δικαιολογητικά για εί¬ 
σπραξη κάθε δόσης υποβάλλεται από τον Ν.Ε.Ε. το 


αργότερο εντός δύο (2) μηνών, από την λήξη κάθε τε- 
τραμήνου λειτουργίας της επιχείρησης. 

9.2. Αξιώσεις για την είσπραξη της επιχορήγησης: 

Αξιώσεις Ν.Ε.Ε. για είσπραξη της προκαταταβολής και 
των τετραμηνιαίων δόσεων οι οποίες ασκούνται μετά τη 
συμπλήρωση δύο (2) μηνών από την λήξη κάθε τετραμή- 
νου λειτουργίας της επιχείρησης, παραγράφονται. 

10. ΔΙΑΚΟΠΗ ΕΠΙΧΟΡΗΓΗΣΗΣ 

10.1. Κατά τους επιτόπιους ελέγχους για την διαπί¬ 
στωση της τήρησης των όρων του προγράμματος, των 
εργασιακών συνθηκών και την τήρηση των εργασιακών 
όρων, λόγω της ιδιαιτερότητας των συγκεκριμένων ομά¬ 
δων, θα πρέπει κατά βάση το προσωπικό του Ο.Α.Ε.Δ. 
να παρέχει συμβουλευτική, ενδυνάμωση και εμψύχω- 
ση προς τους ΝΕΕ, με στόχο την αντιμετώπιση τυχόν 
προβλημάτων που έχουν στην εύρυθμη λειτουργία της 
επιχείρησής τους, καθώς και στην τήρηση των όρων 
του προγράμματος. Στη συνέχεια θα πρέπει να συ- 
ντάσσονται σχετικές εκθέσεις από τους υπαλλήλους 
του Ο.Α.Ε.Δ. που διεξήγαγαν τον έλεγχο. 

10.2. Σε περίπτωση παράβασης των όρων του προ¬ 
γράμματος και εφόσον έχει εξαντληθεί κάθε προσπά¬ 
θεια στο πλαίσιο του συμβουλευτικού χαρακτήρα, όπως 
περιγράφεται παραπάνω (παρ. 10.1.) και διαφαίνεται ιδιοτε- 
λής πρόθεση του ΝΕΕ για τη μη τήρηση των όρων του 
προγράμματος, η επιχορήγηση θα διακόπτεται και θα 
εφαρμόζονται οι διατάξεις των παρ. 7 και 8, του άρθρου 
29, του ν. 1262/1982, όπως ισχύει. Στη σχετική απόφαση 
διακοπής του προγράμματος θα πρέπει να αναφέρονται 
αναλυτικά οι λόγοι διακοπής. 

10.3 . Ο Διευθυντής του Γραφείου Εργασίας Ειδικών 
Κοινωνικών Ομάδων ή ΚΠΑ ή Γ ραφείου Εργασίας ή Τ.Υ. 
του Οργανισμού αποφαίνεται, με αιτιολογημένη από¬ 
φασή του, για τη διακοπή της επιχορήγησης και την 
επιστροφή αναλογίας του ποσού που έχει εισπράξει 
μέχρι τότε ο Ν.Ε.Ε. 

10.4. Σε περίπτωση που ο επαγγελματίας δεν επιστρέ¬ 
φει εμπρόθεσμα το ποσό που του ζητείται, συντάσσεται, 
μετά από απόφαση του Δ.Σ. του Οργανισμού, Πράξη 
Βεβαίωσης Οφειλής και αποστέλλεται στην αρμόδια 
ΔΟΥ για βεβαίωση και είσπραξή . 

10.5. Σε περίπτωση διακοπής της λειτουργίας της επι¬ 
χείρησης λόγω οικονομικής καταστροφής, διορισμού σε 
δημόσια υπηρεσία, σοβαρής ασθένειας (η οποία καθιστά 
τον ΝΕΕ ανίκανο να λειτουργήσει την επιχείρηση), φυ¬ 
λάκισης ή θανάτου του επαγγελματία, η διακοπή του 
προγράμματος γίνεται χωρίς άλλες επιπτώσεις από την 
ημερομηνία που συντρέχει ο λόγος διακοπής. 

10.6 Σε περίπτωση σοβαρής ασθένειας ή άλλης σο¬ 
βαρής αιτίας (π.χ. στράτευση, φυλάκιση, κύηση-τοκετός 
κλπ ), η οποία καθιστά τον ΝΕΕ ανίκανο να λειτουργήσει 
την επιχείρηση, δύναται να γίνει επιμήκυνση του προ¬ 
γράμματος για 2 μήνες, εφόσον προσκομίσει δικαιολο- 
γητικά από Δημόσιο ή άλλο αρμόδιο φορέα, ανεξάρτητα 
από το αν ανασταλεί η λειτουργία της επιχείρησης ή 
εξακολουθεί να λειτουργεί από άλλο πρόσωπο, λαμ- 
βανομένου υπόψη ότι η διάρκεια του προγράμματος 
καθορίζεται σε 12 μήνες. 

11. ΕΠΙΛΥΣΗ ΔΙΑΦΟΡΩΝ 

11.1 Οποιαδήποτε διαφορά προκόψει μεταξύ των υπο¬ 
ψηφίων ή ενταγμένων στο πρόγραμμα Νέων Ελεύθερων 

Επαγγελματιών (ΝΕΕ) και των Υπηρεσιών του ΟΑΕΔ, θα 
επιλύεται με απόφαση της Ειδικής Επιτροπής, ύστερα 
από ένσταση που υποβάλει ο ενδιαφερόμενος 

11.2 Η ένσταση θα υποβάλλεται στην Υπηρεσία του 
ΟΑΕΔ στην αρμοδιότητα της οποίας υπάγεται η επι¬ 
χείρηση του ενιστάμενου, μέσα σε τριάντα (30) ημερο¬ 
λογιακές ημέρες από την κοινοποίηση της απόρριψης 
του αιτήματος ή της απορριπτικής απόφασης στον 
ενδιαφερόμενο. 

12. ΙΣΧΥΣ ΠΡΟΓΡΑΜΜΑΤΟΣ 

Η απόφαση αυτή έχει ισχύ από την ημερομηνία έκδο¬ 
σης της υπουργικής απόφασης έως και την 30/04/2007, 
ημερομηνία η οποία είναι και καταληκτική για την υπο¬ 
βολή της σχετικής αίτησης υπαγωγής στο πρόγραμμα, 
εκτός εάν ο αριθμός των προβλεπόμενων θέσεων κα¬ 
λυφθεί νωρίτερα, οπότε το Πρόγραμμα διακόπτεται. Το 
έργο θα πρέπει να έχει ολοκληρωθεί μέχρι την 30.9.2008 
όσον αφορά στο φυσικό αντικείμενο και 31.12.2008 όσον 
αφορά στο οικονομικό. 

13. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ 
ΔΙΑΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Βάσει των οδηγιών του Γ' ΚΠΣ και του Κανονισμού 
2204/2002 της Ευρωπαϊκής Επιτροπής θα πρέπει να 
τηρούνται ορισμένες προϋποθέσεις στα υλοποιούμε¬ 
να προγράμματα επιδότησης της απασχόλησης, όπως 
είναι: 

• Η σύνταξη και υποβολή στην Ευρωπαϊκή Ένωση 
(μέσω του Υπουργείου Εθνικής Οικονομίας) ετήσιας 
έκθεσης για την εφαρμογή του Κανονισμού. 

• Η πιστή τήρηση των Εθνικών και Κοινοτικών Κανόνων 
στα πλαίσια των οποίων λειτουργεί το πρόγραμμα. 

• Η πρόληψη ή η εξακρίβωση τυχόν παραβάσεων, 
καθώς και η επιβολή κυρώσεων. 

Β. Για τον έλεγχο των όρων υλοποίησης και την επί¬ 
τευξη των στόχων του προγράμματος, η αρμόδια Υπη¬ 
ρεσία του Οργανισμού: 

1. Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του Οργανισμού και 
περιλαμβάνει όλα τα στοιχεία που αφορούν τη σχέση 
της επιχείρησης με το πρόγραμμα, ξεκινώντας από την 
ημερομηνία υποβολής της αίτησής της για συμμετοχή 
σε αυτό, έως την αποπληρωμή της και για πέντε (5) ακό¬ 
μη χρόνια (δικαιολογητικά υπαγωγής και καταβολής της 
επιχορήγησης, πρωτότυπα παραστατικά δαπανών τόσο 
της επιχείρησης όσο και της Υπηρεσίας που καταβάλλει 
την επιχορήγηση, διοικητικές πράξεις της Υπηρεσίας 
όπως εγκριτικές αποφάσεις, αποφάσεις έναντι πιθανών 
ενστάσεων, εκθέσεις ελέγχων κ.λ.π.). 

2. Αναπτύσσει και τηρεί Μητρώο επιχορηγουμένων 
επιχειρήσεων του οποίου οι ελάχιστες απαιτήσεις αφο¬ 
ρούν στην αποτύπωση των κάτωθι χαρακτηριστικών ανά 
επιχορηγούμενη επιχείρηση: 

• Την υπουργική απόφαση στο πλαίσιο της οποίας 
επιχορηγείται: 

• επωνυμία, νομική μορφή, διεύθυνση, ΑΦΜ και ΔΟΥ, 

• συνολικό ποσό με το οποίο επιχορηγούνται στο 
πλαίσιο του προγράμματος, καθώς και ανάλυση των 
δόσεων με τις οποίες καταβάλλεται η επιχορήγηση 
κατά ημερομηνία, 

• πορίσματα πραγματοποιηθέντων ελέγχων. 

Στη Διοίκηση - Υπηρεσία Ε.Κ.Ο τηρείται μητρώο επιχο¬ 
ρηγούμενων επιχειρήσεων και ατόμων που εντάσσονται 


στο εν λόγω πρόγραμμα Ν.Ε.Ε το οποίο τροφοδοτείται 
τακτικά, με πρωτογενή στοιχεία από τις αρμόδιες Υπη¬ 
ρεσίες του Ο.Α.Ε.Δ. 

3. Οι ελεγχόμενοι ΝΕΕ υποχρεούνταί: 

• Να παρέχουν κάθε δυνατή βοήθεια κατά τον έλεγχο 
στους ελεγκτές υπαλλήλους. 

• Να τηρούν τα σχετικά με το πρόγραμμα αποδεικτικά 
στοιχεία και έγγραφα για τουλάχιστον πέντε (5) χρόνια 
από την αποπληρωμή του προγράμματος. 

Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενο ΝΕΕ, όλες 
οι πληρωμές που πραγματοποιούνται με τα διακριτικά 
χαρακτηριστικά των αντίστοιχων παραστατικών τους 
(ημερομηνία, είδος και αριθμός παραστατικού, κατηγο¬ 
ρία, ποσό και αιτιολογία δαπάνης). 

3. ΕΛΕΓΚΤΙΚΑ ΟΡΓΑΝΑ 

Ο έλεγχος του προγράμματος επιδότησης ΝΕΕ υλο¬ 
ποιείται σε τρεις βαθμίδες. 

• Πρωτοβάθμιος που διενεργείται από δύο (2) υπαλλή¬ 
λους των Γ ραφείων ΕΚΟ ή ΚΠΑ ή Γ.Ε. ή Τ.Υ του ΟΑΕΔ 
μετά από εντολή του Προϊσταμένου τους. 

• Δευτεροβάθμιος που διενεργείται από δύο (2) υπαλ¬ 
λήλους των Υπηρεσιών των οικείων Περ/κών Δ/νσεων 
του ΟΑΕΔ μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπάλληλο που ορίζει ο Διοικητής 
του ΟΑΕΔ με σχετική απόφασή του. 

Στους ελέγχους και των τριών βαθμιδών θα πρέπει να 
συντάσσονται εκθέσεις όπου θα καταγράφεται η πορεία 
του προγράμματος και η τήρηση των όρων του. 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ, σύμφωνα με τα οριζόμενα 
στην υπ’ αριθμ. 2/34255/0022/6.6.2001 κοινή υπουργική 
απόφαση. 

• Ελεγκτικά Όργανα που αναφέρονται, κατ’ εφαρμογή 
του ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιους υπαλλήλους της Ειδικής Υπηρεσίας Δια¬ 
χείρισης Επιχειρησιακού προγράμματος «Απασχόληση 
και Επαγγελματική Κατάρτιση», σύμφωνα με την υπ' αρ. 
8267/14.12.2000 κοινή υπουργική απόφαση. 

4. ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΟΣ 

Βάσει των οδηγιών του Γ ΚΠΣ για την συγχρηματο- 
δότηση του προγράμματος πρέπει να τηρηθούν δια¬ 
δικασίες παρακολούθησης και ελέγχου των δαπανών, 
καθώς και του φυσικού αντικειμένου, σύμφωνα με το 
Ο.Π.Σ. (Ολοκληρωμένο Πληροφοριακό Σύστημα). 

Κάθε ενέργεια συγχρηματοδότησης από το Ε.Κ.Τ. στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» διακρίνεται σε έργο και υποέργο. 

Έργο είναι κάθε υπουργική απόφαση που εκδίδεται 
για την υλοποίηση του προγράμματος. 

Υποέργο είναι το σύνολο των εγκριτικών αποφάσεων 
που εκδίδονται από κάθε Υπηρεσία Απασχόλησης του 
Οργανισμού. 

Η λογιστική παρακολούθηση του έργου θα γίνει από 
τη Διεύθυνση Οικονομικών Υπηρεσιών, η οποία θα πα¬ 
ρακολουθεί το έργο με ξεχωριστό λογιστικό κωδικό 
και οι πληρωμές θα γίνουν από ξεχωριστό Τραπεζικό 
Λογαριασμό του ΟΑΕΔ. 

Οι κατά τόπους Υπηρεσίες του ΟΑΕΔ είναι υπεύθυνες 
του υποέργου και στο πλαίσιο του ρόλου τους παρα¬ 
κολουθούν την εξέλιξη του φυσικού και οικονομικού 
αντικειμένου του υποέργου, σύμφωνα με το νέο κανο¬ 
νιστικό πλαίσιο των Διαρθρωτικών Ταμείων. 

Σχετικές οδηγίες θα δοθούν από την Διεύθυνση Οι¬ 
κονομικών Υπηρεσιών και την Υπηρεσία Διεθνών Σχέ¬ 
σεων. 

5. ΚΑΛΥΨΗ ΔΑΠΑΝΗΣ 

Α) Η δαπάνη του παραπάνω προγράμματος προϋπο¬ 
λογίζεται να ανέλθει στα 32.000.000 ΕΥΡΩ. 

Η ανωτέρω δαπάνη επιμερίζεται ως εξής: 

Για το οικονομικό έτος 2006 2.000.000 ΕΥΡΩ 

Για το οικονομικό έτος 2007 20.000.000 ΕΥΡΩ 

Γ ια το οικονομικό έτος 2008 10.00.000 ΕΥΡΩ. 

Γ ια την ανωτέρω δαπάνη η Δ/νση Οικονομικών Υπηρε¬ 
σιών έχει διασφαλίσει σχετική πίστωση στον προϋπολο¬ 
γισμό του έτους 2006 στον κωδικό ΚΑΕ 2493 Η, Φορέας 
650 και στο νέο κωδικό 2493.22 για τα επόμενα έτη. 

Β) Η προαναφερόμενη δαπάνη θα συγχρηματοδοτηθεί 
από το Ε.Κ.Τ, στο πλαίσιο του Ε.Π. «Απασχόληση και 
Επαγγελματική Κατάρτιση» του Γ' Κοινοτικού Πλαισίου 
Στήριξης για την Ελλάδα, με τα ποσοστά συγχρηματο- 
δότησης που ισχύουν για τα Διαρθρωτικά Ταμεία.: 

• 25% από Εθνικούς πόρους 

• 75% από το Ευρωπαϊκό Κοινωνικό Ταμείο (Ε.Κ.Τ.) 

Οι χρηματοροές του προγράμματος γίνονται με τη δια¬ 
δικασία που περιγράφεται βάσει του ν. 2860/14.11.2000, 
στο Ε.Π. «Απασχόληση και Επαγγελματική Κατάρτιση». 

Με την απόφαση αυτή τροποποιείται και αντικαθίστα¬ 
ται η υπ’ αριθμ. 200248/13.9.2006 (ΦΕΚ 1418/Β/26.9.2006) 
προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΑΛΟΓΟΣΚΟΥΦΗΣ ΓΕΡΑΣ. ΓΙΑΚΟΥΜΑΤΟΣ 
-♦- 

Αριθμ. Α14/οικ 2315/121 (2) 

Καθορισμός προϋποθέσεων, διαδικασίας και δικαιολο- 
γητικών για την ταξινόμηση Φορτηγών Αυτοκινήτων 
Ιδιωτικής Χρήσης σε κατηγορίες φυσικών ή νομικών 
προσώπων σύμφωνα με τις διατάξεις της παρ. 7 του 
άρθρου 10 του ν. 2898/2001 (ΦΕΚ 71 Α'). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις : 

α) Του άρθρου 10 παρ. 7 του ν. 2898/2001 «Σύσταση και 
λειτουργία Συμβουλίου Αστικών Συγκοινωνιών Θεσσα¬ 
λονίκης, όροι οικονομικής συμφωνίας μεταξύ Ελληνικού 
Δημοσίου και Οργανισμού Αστικών Συγκοινωνιών Θεσ¬ 
σαλονίκης και άλλες διατάξεις» (ΦΕΚ 71 Α'). 

β) Των άρθρων 1 και 2 του ν. 1959/1991 «Για τις οδικές 
μεταφορές τις επικοινωνίες και άλλες διατάξεις» (ΦΕΚ 
123 Α'). 

2. Τις διατάξεις της υπ’ αριθμ. Α2/29542/5347/9.8.1991 
απόφασης του Υπουργού Μεταφορών & Επικοινωνιών 
«Χορήγηση αδειών κυκλοφορίας ΦΙΧ αυτοκινήτων σύμ¬ 
φωνα με τις διατάξεις του ν. 1959/1991» (ΦΕΚ 707 Β'). 


3. Τις διατάξεις το άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

4. Την ανάγκη καθορισμού κατηγοριών φυσικών ή 
νομικών προσώπων, οι οποίες θα έχουν δικαίωμα ταξι¬ 
νόμησης φορτηγών ιδιωτικής χρήσης αυτοκινήτων, τα 
οποία είναι απαραίτητα για την άσκηση του επαγγέλ¬ 
ματος ή την επίτευξη του σκοπού τους, καθώς και των 
προϋποθέσεων, της διαδικασίας, των δικαιολογητικών, 
του μεταφορικού έργου και κάθε άλλης αναγκαίας λε¬ 
πτομέρειας για τη χορήγηση των υπό κρίση αδειών 
κυκλοφορίας των ως άνω αυτ/των. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε : 

1. Επιτρέπεται η ταξινόμηση Φορτηγών Ιδιωτικής Χρή¬ 
σης αυτ/των (Φ.Ι.Χ.) μέχρι 4.000 χιλιογράμμων μικτού 
βάρους, τα οποία είναι απαραίτητα για την άσκηση 
επαγγέλματος ή την επίτευξη του σκοπού τους σε 
Ν.Π.Δ.Δ., Ν.Π.Ι.Δ. υπό τη μορφή σωματείων, ιδρυμάτων, 
μη κερδοσκοπικών οργανώσεων, αστικών εταιριών μη 
κερδοσκοπικών, συλλόγων, που επιδιώκουν φιλανθρωπι¬ 
κούς, περιβαλλοντικούς, αθλητικούς, εκπαιδευτικούς, πο¬ 
λιτιστικούς, φιλοζωϊκούς ή κοινωνικούς σκοπούς καθώς 
και στη Βουλή των Ελλήνων και τα Πολιτικά Κόμματα. 

2. Ειδικά για την περίπτωση των Ιστιοπλοϊκών και 
Ιππικών Ομίλων είναι δυνατή η χορήγηση ΦΙΧ αυτ/του 
ή αρθρωτού οχήματος (συρμού) μικτού βάρους άνω των 
4.000 χιλιογράμμων για τη μεταφορά των σκαφών και 
αλόγων αντίστοιχα. Η δυνατότητα αυτή δίνεται σε Ιπ¬ 
πικούς - Ιστιοπλοϊκούς Ομίλους κατόπιν προσκόμισης 
σχετικής Βεβαίωσης περί εγγραφής τους στις αντί¬ 
στοιχες Ομοσπονδίες του κλάδου τους. Ειδικότερα, η 
δυνατότητα αυτή δίνεται σε Ιππικούς Ομίλους, οι οποίοι 
διαθέτουν δέκα τουλάχιστον άλογα. Επίσης, είναι δυνα¬ 
τή η χορήγηση ΦΙΧ αυτ/των της κατηγορίας αυτής σε 
αθλητές ιππείς - ιδιοκτήτες τουλάχιστον πέντε αλόγων, 
εφόσον είναι μέλη αναγνωρισμένου Ιππικού Ομίλου. 

3. Το δικαίωμα θέσης σε κυκλοφορία ΦΙΧ αυτ/των 
στα αναφερόμενα στην παρ. 1 της παρούσης πρόσω¬ 
πα γίνεται με απόφαση του Υπουργού Μεταφορών & 
Επικοινωνιών, εφόσον προσκομισθούν τα απαιτούμενα 
δικαιολογητικά, και με τη συνδρομή των κατά περίπτω¬ 
ση όρων και προϋποθέσεων, όπως ορίζονται κατωτέρω. 
Οι άδειες κυκλοφορίας των εν λόγω Φορτηγών αυτ/των 
Ιδιωτικής Χρήσης (Φ.Ι.Χ) εκδίδονται από την αρμόδια 
Υπηρεσία Μεταφορών και Επικοινωνιών της οικείας 
Νομαρχιακής Αυτοδιοίκησης. 

4. Οι άδειες κυκλοφορίας ΦΙΧ αυτ/των της κατηγορίας 
αυτής χορηγούνται στα πρόσωπα της παραγράφου 1, 
εφόσον ασκούν μη κερδοσκοπικό επάγγελμα ή δρα¬ 
στηριότητα, έχουν μεταφορικό έργο τέτοιο, που για 
την εξυπηρέτησή του είναι αναγκαία η κυκλοφορία ΦΙΧ 
αυτ/του της κατηγορίας αυτής και εφόσον υποβάλλουν 
στην Δ/νση Εμπορευματικών Μεταφορών - Τμήμα Οδι¬ 
κών Μεταφορών του ΥΠ.Μ.Ε. τα εξής κατά περίπτωση 
δικαιολογητικά: 

α. Αίτηση από το ενδιαφερόμενο φυσικό πρόσωπο 
ή νομίμως εξουσιοδοτημένο εκπρόσωπο αυτού ή από 
νόμιμο εκπρόσωπο του ενδιαφερομένου νομικού προ¬ 
σώπου. 

β. Νομίμως επικυρωμένο από αρμόδια αρχή φωτοα¬ 
ντίγραφο της συστατικής πράξης και καταστατικού του 
νομικού προσώπου, όπως ισχύει. 

γ. Σε περίπτωση που ειδικές διατάξεις, όπως ισχύουν 
κάθε φορά, απαιτούν για την νόμιμη αναγνώριση των 
προσώπων της παρ. 1 περαιτέρω δικαιολογητικά, καθί¬ 
σταται υποχρεωτική η προσκόμισή τους, ακόμη και δεν 
αναφέρονται στην παρούσα απόφαση. 

δ. Ειδικά για την ταξινόμηση ΦΙΧ αυτ/του από την Βου¬ 
λή των Ελλήνων και τα Πολιτικά κόμματα υποβάλλεται 
μόνο Αίτηση, στην οποία θα περιγράφεται η μεταφορική 
δραστηριότητα για την οποία ζητείται η ταξινόμηση 
του οχήματος. 

5. Τα ΦΙΧ αυτοκίνητα της παρούσης οδηγούνται από 
συγκεκριμένο πρόσωπο νομίμως εξουσιοδοτημένο από 
το αρμόδιο όργανο του προσώπου της παρ. 1, το οποίο 
θα είναι εφοδιασμένο με την αντίστοιχη άδεια ικανό¬ 
τητας οδηγού. Η προαναφερόμενη εξουσιοδότηση του 
οδηγού θα πρέπει να βρίσκεται επί του οχήματος κατά 
τη διάρκεια της εκάστοτε μεταφοράς και θα επιδεικνύ¬ 
εται στις αρμόδιες ελεγκτικές αρχές, εφόσον ζητηθεί. 

6. Τα τιθέμενα σε κυκλοφορία ΦΙΧ αυτ/τα στο όνο¬ 
μα των προσώπων που αναφέρονται στην παρ. 1 της 
παρούσης απαγορεύεται να μεταφέρουν άλλα εμπο¬ 
ρεύματα ή υλικά πέραν αυτών που αναγράφονται στην 
άδεια κυκλοφορία τους. 

7. Η άδεια κυκλοφορίας και οι κρατικές πινακίδες 
αναγνώρισης του οχήματος, που χορηγούνται με τη 
διαδικασία της παρούσας απόφασης, ανακαλούνται από 
την Υπηρεσία Μεταφορών και Επικοινωνιών της οικείας 
Νομαρχιακής Αυτοδιοίκησης, όταν: 

α. Διαλυθεί ο φορέας, στο όνομα του οποίου έχει 
εκδοθεί η άδεια κυκλοφορίας του αυτοκινήτου οχή¬ 
ματος. 

β. Διαπιστωθεί χρησιμοποίηση του αυτοκινήτου οχή¬ 
ματος για σκοπό διαφορετικό από εκείνον για τον οποίο 
τέθηκε σε κυκλοφορία. 

Στις περιπτώσεις αυτές αφαιρούνται οριστικά η άδεια 
κυκλοφορίας και οι κρατικές πινακίδες και το ίδιο το 
όχημα δεν μπορεί να επανακυκλοφορήσει στο όνομα 
του ίδιου φορέα. 

8. Η ισχύς της απόφασης αυτής αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 21030 (3) 

Καθορισμός αριθμού ατόμων που θα ασχοληθούν στη 
Ν.Α. Μεσσηνίας με σύμβαση μίσθωσης έργου 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση των διατάξεων του ν. 2190/1994 
και άλλες διατάξεις» (ΦΕΚ206/Α/1997). 

2. Τις διατάξεις των άρθρων 681 κ.επ. του Αστικού 
Κώδικα. 


3. Το ν. 2503/1997 (ΦΕΚ 107/Τ.Α./30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις, όπως 
τροποποιήθηκε και συμπληρώθηκε μεταγενέστερα». 

4. Τις διατάξεις του άρθρου 31 του ν. 3013/2002 
(ΦΕΚ102/Α/2002) σύμφωνα με τις οποίες συστάθηκαν 
τα Κέντρα Εξυπηρέτησης Πολιτών στις Ν. Α. 

5. Την υπ’ αριθμ. 65/21.11.2001 ΠΥΣ (ΦΕΚ264/Α722.11.2001) 
Παράταση της ισχύος της υπ’ αριθμ. 55/98 ΠΥΣ Αναστο¬ 
λή διορισμών και Προσλήψεων στο Δημόσιο Τομέα. 

6. Τις διατάξεις της παραγράφου 1 του άρθρου 15 ν. 3260/ 
2004 (ΦΕΚ 151/Α/6.8.2004) σύμφωνα με τις οποίες «Για τις 
ανάγκες λειτουργίας των ΚΕΠ επιτρέπεται η απασχόλη¬ 
ση φυσικών προσώπων με συμβάσεις μίσθωσης έργου, 
για τις οποίες ισχύουν οι κείμενες διατάξεις χωρίς να 
απαιτούνται οι προϋποθέσεις της ΠΥΣ 55/1998». 

7. Την υπ’ αριθμ. 12/9.1.2004 γνωμοδότηση του Νομικού 
Τμήματος ΕΝΑΕ σύμφωνα με την οποία οι συγκεκριμέ¬ 
νες εργασίες που περιγράφονται πιο κάτω μπορούν να 
αποτελέσουν αντικείμενο μίσθωσης έργου χωρίς να 
υποκρύπτει εξαρτημένη εργασία. 

8. Το γεγονός ότι στη Δ/νση Κ.Ε.Π. της Ν. Α. Μεσσηνίας 
θα απασχοληθούν δέκα (10) άτομα με σύμβαση μίσθω¬ 
σης έργου, έξι (6) με έδρα την Καλαμάτα και τέσσερα 
(4) με έδρα την Κυπαρισσία, διαφόρων κατηγοριών και 
κλάδων. 

9. Το υπ’ αριθμ. 44106/5.9.2005 έγγραφο του ΥΠΕΣΔΔΑ 
σχετικά με την ανάθεση σύμβασης μίσθωσης έργου. 

10. Τις υπηρεσιακές ανάγκες της Ν. Α. όπως αυτές 
διαμορφώθηκαν μετά τη δημοσίευση του ν. 3013/2002 
με τον οποίο συστάθηκαν τα Κέντρα Εξυπηρέτησης 
Πολιτών στους ΟΤΑ Α' και Β' Βαθμού. 

11. Το γεγονός ότι από τις διατάξεις της απόφασης 
αυτής προκαλείται συνολική δαπάνη 119640 ΕΥΡΩ, συ¬ 
μπεριλαμβανομένων τυχόν κρατήσεων και τυχόν Φ.Π.Α. 
Το χρηματικό ποσό των 2640 ΕΥΡΩ θα εκταμιευθεί 
από την ΕΕΤΑΑ μέσω προγραμματικής σύμβασης με το 
ΥΠΕΣΔΔΑ και το χρηματικό ποσό των 117000 ΕΥΡΩ θα 
δοθεί ως επιχορήγηση από το Υπουργείο Εσωτερικών 
Δημόσιας Διοίκησης και Αποκέντρωσης. 

12. Τις από 30.1.2004 και 3.2.2004 οδηγίες της Ομάδας 
ΔιοίκησηςΈργου ΥΠΕΣΔΔΑ «Διοίκηση των ΚΕΠ» σχετικά 
με τις συμβάσεις έργου για τη λειτουργία ΚΕΠ Α' και 
Β' βαθμού. 

13. Την υπ’ αριθμ. ΔΙΣΚΠΟ/Φ.Ι/οικ. 165564/4.9.2002 από¬ 
φαση Υπουργού ΥΠΕΣΔΔΑ με την οποία δόθηκε έναρξη 
λειτουργίας των ΚΕΠ Ν.Α. Μεσσηνίας. 

14. Το υπ’ αριθμ. 20532/04.12.2006 έγγραφό μας με το 
οποίο κοινοποιήσαμε το ΔΟΛΚΕΠ/Φ4/90/27162/29.11.20Θ6 
έγγραφο ΥΠΕΣΔΔΑ και ζητήσαμε σχέδιο απόφασης 
προς υπογραφή. 

15. Το υπ’ αριθμ. 17392/6.12.2006 έγγραφο της Ν.Α. Μεσ¬ 
σηνίας με το οποίο μας εστάλη σχέδιο απόφασης. 

16. Την υπ’ αριθμ. Φ70ΔΕ ΚΕΠ/11123/8.5.2006 εγκύκλιο 
ΥΠΕΣΔΔΑ που αφορά οδηγίες ηλεκτρονικής συμπλήρω¬ 
σης συμβάσεων μίσθωσης έργου από τους ΟΤΑ Α' και 
Β' βαθμού για τη λειτουργία των ΚΕΠ, αποφασίζουμε : 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε δέκα (10) άτομα κατηγο¬ 
ρίας ΠΕ και ΤΕ. Συγκεκριμένα στη Δ/νση Κ.Ε.Π. της Ν.Α. 
Μεσσηνίας με έδρα την Καλαμάτα θα απασχοληθούν έξι 

(6) άτομα κατηγορίας ΠΕ και στο παράρτημα με έδρα 
την Κυπαρισσία θα απασχοληθούν τέσσερα (4) άτομα, 
ήτοι δύο (2) κατηγορίας ΠΕ και δύο (2) κατηγορίας ΤΕ. 

Β. Η διάρκεια των συμβάσεων καθορίζεται σε 12 μή¬ 
νες 

Γ. Τα φυσικά πρόσωπα στα οποία θα ανατεθεί το 
έργο πρέπει να έχουν: 

1. Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2. Άριστη γνώση χειρισμού Η/Υ, η οποία θα αποδει- 
κνύεται με την υποβολή υπεύθυνης δήλωσης. 

3. Να είναι κάτοχοι μιας ξένης γλώσσας (κατά προ¬ 
τίμηση Αγγλικής). 

Δ. Το έργο που θα εκτελέσουν οι ανωτέρω αφορά 
την παραγωγική λειτουργία του ΚΕΠ. 

Ε. Το ύψος της αμοιβής ορίζεται σε 880 (οκτακόσια 
ογδόντα) ΕΥΡΩ μηνιαίως για έναν (1) ανάδοχο για τους 
3 (τρεις) πρώτους μήνες της σύμβασής του, οπότε συ¬ 
μπληρώνει 24μηνη εμπειρία στο ΚΕΠ, 1000 ΕΥΡΩ για 
τους υπόλοιπους 9 μήνες της σύμβασής του, όπως και 
1000 (χίλια) ΕΥΡΩ μηνιαίως για καθένα από τους εννιά 
(9) υπόλοιπους αναδόχους, που υπερέβησαν ήδη την 
24μηνη εμπειρία τους στο Κ.Ε.Π. της ΝΑ Μεσσηνίας. Στις 
προαναφερόμενες αποδοχές και των δύο κατηγοριών 
των αναδοχών συμπεριλαμβάνονται τυχόν κρατήσεις 
και τυχόν Φ.Π.Α. 

ΣΤ. Ο Διευθυντής του ΚΕΠ θα παρακολουθεί την πο¬ 
ρεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Διευθυντή, για την πληρότητα 
και αρτιότητα του έργου. 

Ζ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α Μεσ¬ 
σηνίας στην Καλαμάτα και στην Κυπαρισσία. 

Η. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη πέραν των 
12 μηνών. Το δωδεκάμηνο αρχίζει να μετρά από την ημέρα 
υπογραφής της σύμβασης σε συνάρτηση με την ημερομη¬ 
νία αρχής του προσφερομένου έργου από τον ανάδοχο. 

Θ. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση των 
αναδοχών σε φορέα κύριας ή επικουρικής ασφάλισης. 

I. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύονται. 

Κ. Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλλή¬ 
λων, δεν μπορεί να εκτελεστεί από τους υπαλλήλους 
της Ν.Α λόγω μη διαθεσιμότητας ανθρώπινου δυναμικού, 
δεν καλύπτει πάγιες ανάγκες και δεν υποκρύπτει εξαρ¬ 
τημένη εργασία δεδομένου ότι πρόκειται για εργασίες 
που προκύπτουν από ρυθμίσεις νεοπαγείς (3013/2002). 

Λ. Οι συμβάσεις θα λήγουν αυτοδικαίως με το διορι¬ 
σμό των μονίμων υπαλλήλων των Κ.Ε.Π. ανεξαρτήτως 
της διάρκειας της σύμβασης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Ιανουάριου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. Β101330 (4) 

Παράταση και συμπλήρωση των προγραμμάτων από¬ 
κτησης εργασιακής εμπειρίας (δίαςσ) : 1) στις Υπη¬ 
ρεσίες του Οργανισμού Απασχόλησης Εργατικού Δυ¬ 
ναμικού (Ο.Α.Ε.Δ). 2) στο Υπουργείο Ανάπτυξης και 
σε εποπτευόμενους Φορείς του. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

(Αριθ. Απόφασης Δ.Σ. ΟΑΕΔ 84/1/9.1.2007) 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ.ΙΔ, άρθρο 9 παρ.2 εδ. ΙΔ. 

2. Τις υπ’ αριθμ. 212/21/14.9.2004, 2/1/4.1.2005 και 
34/6/8.2.2005 και 109/13/11.4.2006 αποφάσεις της Επι¬ 
τροπής διαχείρισης του ΛΑΕΚ (σχετικές οι υπ’ αριθμ 
2280/33/14.9.2004 και 661/8.3.2005 και 1062/16/11.4.2006 
αποφάσεις του Δ.Σ του ΟΑΕΔ) σύμφωνα με τις οποί¬ 
ες εγκρίθηκε η υλοποίηση προγράμματος απόκτησης 
εργασιακής εμπειρίας ( 81390 ) συνολικά 1.253 ανέργων 
νέων, στις υπηρεσίες του Οργανισμού Απασχόλησης 
Εργατικού Δυναμικού, σε όλη την Ελλάδα (Κεντρική 
Διοίκηση, Κέντρα Προώθησης Απασχόλησης, Τοπικές 
Υπηρεσίες κ.λπ). 

3. Τις υπ’ αριθμ. 121/11/22.6.2004 και 48/8/22.2.2005 
και 18/4/7.2.2006 αποφάσεις της Επιτροπής διαχείρι¬ 
σης του ΛΑΕΚ (σχετικές οι υπ’ αριθμ. 1520/23.6.2004 
και 608/1.3.2005 και 351/4/7.2.2006 αποφάσεις του 
Δ.Σ του ΟΑΕΔ) σύμφωνα με τις οποίες εγκρίθηκε η 
υλοποίηση προγράμματος απόκτησης εργασιακής 
εμπειρίας (δί39θ) συνολικά 300 ανέργων νέων, στο 
Υπουργείο Ανάπτυξης και στους εποπτευόμενους 
φορείς του. 

4. Την υπ’ αριθμ. 19/1/9.1.2007 απόφαση της Επιτροπής 
Διαχείρισης του ΛΑΕΚ 

5. Τη γνώμη των μελών του, αποφασίζει: 

Την παράταση και συμπλήρωση του προγράμματος 
απόκτησης εργασιακής εμπειρίας (δίβςσ) στις υπηρε¬ 
σίες του Οργανισμού Απασχόλησης Εργατικού Δυνα¬ 
μικού, στους φορείς των Κοινωνικών Εταίρων και στο 
Υπουργείο Ανάπτυξης και σε Εποπτευόμενους Φορείς 
του, για χρονική διάρκεια δώδεκα (12) μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2007 
Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

